1. Úvodné ustanovenia
Všetky ponuky spoločnosti HORNBACH - Baumarkt SK spol. s r.o., IČO 35 838 949, so sídlom Galvaniho 9, Bratislava 821 04, (ďalej ako„ HORNBACH" ) a všetky objednávky tovaru od zákazníkov, podmienky dopravy a montážneho servisu (zameranie a montáž) sú predmetom týchto VOP. Potvrdenie zákazky od zákazníka zo strany HORNBACH spolu s VOP, ktoré sú neoddelitel'nou súčasťou zákazky, predstavujú ucelenú kúpnu zmluvu medzi spoločnosťou HORNBACH a zákazníkom. Zákazník svojím podpisom na zákazke uznáva platnosť a záväznosť týchto VOP, ktoré sú neoddelitel'nou súčasťou zákazky.
Kúpna cena, resp. záloha na kúpnu cenu za tovar, ktorý je predmetom zákazky, sa platí v hotovosti v pokladni HORNBACH alebo bankovým prevodom na účet HORNBACH v lehote splatnosti určenej spoločnosťou HORNBACH (kúpna cena, resp. záloha na kúpnu cenu tovaru sa považuje za zaplatenú až momentom pripísania platby na bankový účet HORNBACH). Záväzok HORNBACH objednať tovar na objednávku vznikne len v prípade úplného zaplatenia kúpnej ceny resp. zálohy na kúpnu cenu (termín dodania tovaru sa automaticky predlžuje o lehotu do pripísania platby na bankový účet HORNBACH).